**การกระทำอันเป็นการเหยียดหยาม**

**หรือไม่สมควรต่อธงชาติ**

การกระทำอันเป็นการเหยียดหยามต่อธงชาติ ได้แก่ การกระทำต่อธงชาติ รูปจำลองของธงชาติหรือแถบสีธงชาติ ด้วยเจตนาเหยียดหยามประเทศชาติ เช่น ฉีกทำลาย ถ่มน้ำลายรด ใช้เท้าเหยียบวางเป็นผ้าเช็ดเท้า เป็นการแสดงความดูถูกดูหมิ่นเหยียดหยามชาติไทย

๑. การกระทำที่ไม่สมควรต่อธงชาติ รูปอำลองของธงชาติหรือแถบสีของธงชาติ เช่น

๑.๑ การประดิษฐ์รูป ตัวอักษร ตัวเลขหรือเครื่องหมายอื่นในผืนธงรูปจำลองของธงหรือแถบสีของธง

๑.๒ การใช้ ชักหรือแสดงธง รูปจำลองของธงหรือแถบสีของธงอันมีลักษณะที่กล่าวมาในข้อ ๑.๑

๑.๓ การใช้ ชักหรือแสดงธง รูปจำลองของธง หรือแถบสีของธงไว้ ณ สถานที่หรือวิธีอันไม่สมควร

๑.๔ การประดิษฐ์ธง รูปจำลองของธงหรือแถบสีธงไว้ ณ ที่หรือสิ่งใด ๆ โดยไม่สมควร

๑.๕ แสดงหรือใช้สิ่งใด ๆ ที่มีรูปร รูปจำลองของธงหรือแถบสีธงอันมีลักษณะตามข้อ ๑.๔

๒. บทกำหนดโทษ

การกระทำการต่อธงชาติโดยไม่ให้ความคารพมีความผิดและต้องรับโทษทางอาญาตามกฎหมายที่เกี่ยวข้อง ดังนี้

๒.๑ การกระทำใด ๆ ต่อธง หรือเครื่องหมายอื่นใดอันมีความหมายถึงรัฐ เพื่อเหยียดหยามประเทศชาติ ต้องระวางโทษจำคุกไม่เกินสองปี หรือปรับไม่เกินสี่หมื่นบาทหรือทั้งจำทั้งปรับ(มาตรา๑๑๘แห่งประมวลกฎหมายอาญา)

๒.๒ กระทำการใด ๆ ที่ไม่สมควรต่อธงชาติ รูปจำลองของธงชาติ หรือแถบสีของธงชาติ ตามข้อ ๑.๑-๑.๕ ต้องระวางโทษจำคุกไม่เกินหนึ่งปี หรือปรับไม่เกินสองพันบาท หรือทั้งจำทั้งปรับ (มาตรา ๕๓ แห่งพระราชบัญญัติธง พ.ศ. ๒๕๑๒)

๒.๓ ผู้ใดกระทำกรใด ๆ อันมีลักษณะเป็นการเหยียดหยามต่อธง รูปจำลองของธงหรือแถบสีของธงชาติ ต้องระวางโทษจำคุกไม่เกินหกเดือน หรือปรับไม่เกินหนึ่งพันบาท หรือทั้งจำทั้งปรับ (มาตรา ๕๔ แห่งพระราชบัญญัติธง พ.ศ ๒๕๒๒)